無限極廣場

無限極廣場係香港中西區一座甲級寫字樓同商場，喺上環德輔道中、干諾道中同林士街交界，樓高34層，包括30層甲級寫字樓，基座4層零售鋪頭，家下租戶包括香港聯合交易所、康泰旅行社、專業旅運同大家樂等等。

無限極廣場嘅發展商係恒隆、新世界同地鐵，前身係恆星戲院，因為要起上環站而拆咗，1987年完成重建，最初叫海威中心，落成嗰陣賣咗畀維德集團，於是改名維德廣場。2003年6月，摩根士丹利以8.4億港元向維德集團買咗維德廣場，再喺2006年3月以26億港元賣畀麥格理。2010年7月，再由李錦記以43億另4,750萬向麥格理買入維德廣場，同年12月改名做「無限極廣場」。

攷 

香港商場
香港寫字樓
上環